雖數: 一八六二

經名: 勸發菩提心集卷上

頁數: 三八一

上	欄

故. (論釋云. 爲違離身口意業一切惡行. 發大精進也. )四者內發. 以不虛妄

分別一切諸衆生故. (論云. 以化一切衆生. 令學彼處. 不處分別者. 以不著)

(諸法故. )五者外發. 於一切衆生. 平等行故. (論云以遠離增)

(愛故. )六者智發. 以具足佛智淸淨故. (論云. 以平等敎化一切衆)

(生故. )七淸淨國土發. 以示一切諸佛國土功德

莊嚴故. (論云. 以如實知心. 便隨相應說法故. )十無爲智滿足心發.

以不著三界故. (論云. 以證實法. 2不三界故. 又離虛妄法故. )瑜伽七十

二有十發心. 謂世俗受發心. 得法性發心. 不

決定發心. 決定發心. 不淸淨發心. 淸淨發

心. 羸劣發心. 强盛發心. 未成果發心. 已成果

發心. 未入正性離生. 名世俗發心. 已入正性

離生. 名得法性發. 已離遠近. 名不決定發. 與

此相違. 名決定發. 隨他轉. 或被陵逼. 或怖或

□. 或爲利養. 此等發心. 名不淸淨. 與此相

違. 名爲淸淨. 爲貪瞋癡纏所蔽伏. 捨於正法.

處於邪行. 名□劣發. 與此相違. 名爲强盛. 謂

勝解乃至十地. 名未成果. 謂如來地. 名已成

果. 瑜伽四十七. 謂諸菩薩有五眞實菩薩之

相. 若成就者. 墮菩薩數. 何等爲五. 一者哀

愍. 二者愛語. 三者勇猛. 四者舒手惠施. 五者

能解甚深義. 此各有五種. 一自性. 二依處. 三

果利. 四次第. 五相攝. 哀愍依處略有五種. 一

有苦有情. 二惡行有情三放逸有情. 四邪行

有情. 五煩惱隨眠有情. 三塗八難爲有苦. 諸

不律儀爲惡行. 視樂一切染汚境界. 爲放逸.

依諸妄見. 修行種種苦解脫行. 於惡說法毘

奈耶中. 而出家者. 名爲邪行. 煩惱可知. 果利

者. 於諸有情. 最初能斷怨害嫌恨. 菩薩哀

愍普於一切利有情事. 普能修作. 心無怯劣.

中	欄

於此加行. 嘗無厭倦. 多住哀愍. 能攝無罪. 現

法樂住. 及饒益他. 又如世尊所說修慈所得

勝利. 謂於現身毒藥刀杖不加害. 名哀愍果

利. 七相憐愍. 謂諸菩薩於諸有情. 深心發

起七相憐愍. 以諸菩薩具憐愍故. 名善意樂.

何名七相. 一無畏憐愍. 二如理憐愍. 三無倦.

四無心. 五無染. 六廣大. 七平等. 謂諸菩薩於

有情所. 非怖畏故而憐愍. 現行隨順身語意

業. 適可其心. 利益安樂. 名無畏憐愍. 於諸有

情. 終不以非法非律非賢善法及以非處勸

授有情. 名如理. 於諸有情. 隨其所宜. 發起一

切饒益事業. 曾無厭倦. 名無倦. 不待心請. 自

起憐愍. 爲作饒益. 名無心. 無愛染心而起憐

愍. 謂饒益他. 不祈恩報. 亦不希望當來可

愛諸果異熟. 名無染. 謂於一切有情所. 雖

遭一切不饒益事. 而不棄捨. 菩薩自身寧受

非愛. 終不以惡欲加於彼. 名廣大. 普於一切

諸有情類. 平等平等. 於有情界. 無有分限. 是

名平等憐愍. 菩薩與此七種行相憐愍相應.

名善意樂極善意樂. 七十二云. 復次若於五

種有情衆中. 起邪行時. 說名無哀無愍無有

傷嘆. 一於乞心者. 二於危厄者. 三於有恩者.

四於樂樂者. 五於樂法者. 乞心有五. 乞四事

爲四. 五心救護. 危厄亦五. 一艱乏者. 二住迷

亂者. 三來歸依者. 四相投委者. 五來拜覲者.

其有恩者亦有五種. 一母. 二父. 三妻子. 四

奴婢僕使. 五朋友兄弟. 樂樂亦有五. 一愛

樂事業興盛樂. 二不乖離樂. 三苦遠樂. 四解

疲倦樂. 五心勝進樂. 樂法亦有五. 一樂說正

下	欄

法. 二樂受持讀誦. 三樂論議決擇. 四樂敎授

敎誡. 五樂法隨法行. 此中邪行者. 謂於是中.

或作加行. 或不作加行. 或不饒益加行故. 或

中庸加行故. 應知其相

*雜明修行及退不退門

四十六. 菩薩修無上菩提有五希奇. 一於諸

有情. 非有因緣而生親愛. 二唯爲饒益諸有

情故. 常處生死. 忍無量苦. 三於多煩惱難

伏有情. 善能解了調伏方便. 四於極難解眞

實義理. 能隨悟入. 五具不思議大威神力. 由

五種相. 普於有情. 其心平等. 一者菩薩最初

發心願大菩提. 如是亦爲利益一切有情故.

起平等心. 二者於諸有情. 住哀愍俱平等之

心. 三於諸有情. 深心發起一子愛俱平等之

心. 四知一有情所有法性卽是一切有情法

性. 以法性平等俱行之心. 於諸有情. 住平

等心. 五於一切有情. 行利益行. 亦復如是以

利心俱. 於諸有情. 住平等心. 由五種相. 於其

有恩諸有情所. 現前酬報. 一者安處有情. 令

學己德. 二者方便安處. 令學他德. 三者無依

無□. 有苦有貧. 隨力隨能. 作依□等. 四者勸

令供養諸佛如來. 五者令於如來所說正法.

受持讀誦書寫供養. 菩薩於五處. 常當欣讚.

一値佛出世. 常得承事. 二於諸佛所. 常聞

六種波羅蜜多菩薩藏法. 三者於一切種成

就有情. 常有勢力. 四能於無上正等菩提. 堪

任速證. 五證菩提已. 諸弟子衆常和無諍. 又

諸菩薩隨順退法. 當知有五. 一不敬正法及

說法師. 二放逸懈怠. 三於諸煩惱. 親近執著.

經數: 一八六二

經名: 勸發菩提心集卷上

頁數: 三八二

上	欄

四於諸惡行. 親近執著. 五與餘菩薩. □量勝

劣. 起增上慢. 與上相違. 名順勝法. 發菩提心

論下云. 菩薩修習六波羅蜜. 心無上菩提者.

應離七法. 一者離惡知識. 惡知識者. 所謂

敎人捨離上信上欲上精進. 集衆雜行. 二者

離於女色貪著嗜欲. 染習世人而專俗事. 三

者離於惡覺自觀形容. 貪吝愛重染著守護.

謂可久保. 四者離瞋□擧慢嫉1忘. 興起諍

訟. 壞亂善心. 五者離於放逸□慢懈怠. 自恃

小善. 輕蔑於人. 六離於外道書論. 及世文頌

綺飾文詞. 非佛所說. 不應讚誦. 七者不應親

近邪見惡見. 如是七法所應遠離. 如來說言.

不見更有餘法深障佛道如此七法. 若欲速

得無上菩提. 當修七法. 大意□前七所修行.

文殊問經論云. 有天子. 名月淨光德. 問文殊

師利言. 菩薩初觀於何法故行菩薩行. 依何

法故行菩薩行. 文殊師利答言. 天子諸菩薩

行以大悲爲本. 爲諸衆生. 又問. 大悲以何爲

本. 答以直心爲本. 又問. 直心以何爲本. 答以

於一切衆生平等心爲本. 又問. 於一切平等

心以何爲本. 答以無異離異行爲本. 又問. 無

異離異行以何爲本. 答以深淨心爲本. 又問.

深淨心以何爲本. 答以阿□菩提心爲本. 又

問. 阿□菩提心以何爲本. 答以六波羅蜜爲

本. 又問. 六波羅蜜以何爲本. 答以方便慧

爲本. 又問. 方便慧以何爲本. 答以不放逸爲

本. 又問. 不放逸心以何爲本. 答以三善行爲

本. 又問. 三善行以何爲本. 答以十善道爲本.

又問. 十善道以何爲本. 答以持戒爲本. 又問.

中	欄

持戒以何爲本. 答以正憶念爲本. 又問. 正憶

念以何爲本. 答以正觀爲本. 又問. 正觀以何

爲本. 答以堅念不忘爲本. 文殊問經論下云.

菩薩有十種對治. 卽十波羅蜜所對治法. 對

函□貪. 鄕施故. 治破戒心. 身口意業淸淨故.

治瞋□心. 修行淸淨大慈非故. 治懈怠心. 心

諸佛法無疲倦故. 治不善覺觀. 心得禪定解

脫奮迅自在故. 治愚癡心. 生助決定慧方便

法故. 治煩惱心. 生道法故. 治顚倒心道. 集

實諦道. 生不顚倒道故. 治不自在心法. 時非

時得自在故. 治有我相. 觀諸法無我故. 如次

十度對治可知. 彌勒問經云. 菩薩摩訶薩有

八法. 能成不退轉地. 何等爲八. 一者大悲. 二

者心安住. 三者智慧. 四者方便. 五者不放逸.

六者發精進. 七者善住念. 八者値善知識. 初

發心菩薩應速修行此八種法. 如救頭然. 成

就八種法故. 得名爲入不退不轉菩薩之數.

何等爲八. 一者觀察自過. 不觀他過. 二者

乃至不爲自身命故施惡於人. 三者若得利

養. 其心不高. 若失利養. 心亦不下. 四者於諸

衆生. 起福田想. 不生惡心. 五者所有財物悉

與一切衆生共之. 六者於諸法中. 不欲獨解

令他不知. 七見他得樂. 生歡喜心. 不由自樂

生歡喜心. 八於愛不愛. 其心平等. 菩薩具

此八法故. 不退不轉無上菩提. 有五種法. 名

爲菩薩於無上菩提不退轉相. 何等爲五. 一

者於諸衆生. 起平等心. 二者於他利養. 不生

嫉心. 三者乃至自爲身命. 不說法師比丘諸

惡過失. 四者終不貪著供養恭敬讚歎等事.

下	欄

五者畢竟得甚深智慧. 又有五法. 一者不見

自身. 二者不見他身. 三者心不分別妄說法

界. 四者不見菩提.  五者不以相見如來. 有

三十二□□塹路發菩提心相 違之法. 一心

聲聞乘. 二心□支佛乘. 三者心釋梵處.  四倚

著所生淨修梵行. 五者專一德本. 言是我所.

六若得財寶. □吝貪愛. 七以偏黨心而施衆

生. 八輕易誡禁. 九不念道心專精之行 .  十瞋

□之事以爲名聞. 十一其心四放逸.  十二馳騁.

十三不心博聞. 十四不察所造. 十五貢高自

大. 十六不能淸淨身口心行. 十七不護正法.

十八背捨恩. 十九棄捨恩. 二十離堅要法. 二

十一習諸惡友. 二十二隨諸陰種. 二十三不

勤助道. 二十四念不善本. 二十五所發道意

無權方便. 二十六不以慇懃咨嗟三寶. 二十

七憎諸菩薩. 二十八所未聞法聞之誹謗. 二

十九不覺事. 三十習持俗典. 三十一不肯勸

化諸衆生類. 三十二厭於生死. 發菩提心論

下有十法. 能令不退菩提

*依觀普賢菩薩經懺悔受戒門

六根懺悔文. 依觀普賢菩薩經六根懺悔及

自受戒法. 於無量世. 眼根因緣貪著諸色. 以

著色故貪愛諸塵. 以愛塵故受女人身. 世世

生處惑著諸色. 色壞汝眼. 爲恩愛奴. 是故

使汝經歷三界. 得見審實爾不. 眼根不善傷

害汝多. 隨順我語歸向諸佛. 釋迦牟尼說汝

眼根所有罪咎. 諸佛菩薩慧明法水. 願以洗

除令我淸淨. 作是語已. 遍禮十方佛. 向釋迦

牟尼佛大乘經典. 復說是言. 我今懺悔. 眼根

經數: 一八六二

經名: 勸發菩提心集卷中

頁數: 三八三

上	欄

重罪. 障蔽穢濁. 盲無所見. 願佛大慈哀愍覆

護. 普賢菩薩乘大法船普度一切. 十方無量

諸菩薩伴. 唯願慈哀聽我悔過眼根不善惡

業障法. 如是三說. 五體投地. 次懺悔耳根. 準

經有先勸文. 次云. 是時行者聞是語已. 復

更合掌. 五體投地. 而作是言. 正遍知世尊. 現

爲我證方等經典. 爲慈悲主. 唯願觀我聽我

所說. 我從多劫乃至今身. 耳根因緣聞聲惑

著. 如膠著草. 聞諸惡時. 起煩惱毒. 處處惑

著. 無暫停時. 出此弊聲勞我識神. 墮落墜三

塗. 今始覺知. 向諸世尊發露懺悔. 次懺鼻根

罪經文. 先說過患. 次說無相理. 次禮釋迦多

寶釋迦分身. 次禮東方善德佛及分身諸佛.

如眼所見. 一一心禮. 香華供養. 次供養畢已.

胡□合掌. 以種種偈讚歎諸佛. 旣歎佛已. 次

懺十惡業. 次云旣懺悔已而作是言. 我於先

世無量劫時. 貪香味觸. 造作衆惡. 以是因緣.

無量世來□受地獄餓鬼畜生邊地邪見諸不

善身. 如此惡業今悉發露. 歸向諸佛正法之

王. 說罪懺悔. 次懺語四. 卽舌根罪. 先想於諸

佛前自說己過. 諸佛如來是汝慈父. 汝當自

說舌根所作. 卽說四業所有過患. 五體投地.

禮十方佛. 合掌長□. 當作是語. 此舌過患無

量無邊. 諸惡業刺從舌根出. 斷正法輪從此

舌起. 如此惡舌斷功德種. 於非義中多端强

說. 讚歎邪見. 如火益薪. 猶如猛火. 傷害衆

生. 如飮毒者無瘡□死. 如此罪報惡邪不善.

當墮惡道百劫千劫. 以妄語故墮大地獄. 我

今歸向十方諸佛大悲世尊. 發露黑惡. 誠心

中	欄

懺悔. 說是語已. 五體投地. 復禮諸佛. 次說諸

佛大悲. 說四無量及六和敬. 令行者修. 次

身心懺悔云. 身者殺盜□. 心者念諸不善. 造

十惡業及五無間. 猶如猿□. 亦如[&FFFF]#膠. 處處

貪著. 遍至一切六情根中. 此六根枝業條華

葉. 悉滿三界二十五有一切生處. 亦能增上

無明老死十二苦事. 八邪八難無不逕中. 汝

今應當懺悔如是惡不善業. 次云. 爾時行者

聞此語已. 聞空中聲. 我今何處行懺悔法. 時

空中聲卽說是語. 釋迦牟尼名毘盧舍那遍

一切處. 其佛住處常寂光. 常波羅蜜所攝成

處. 我波羅蜜所安住處. 淨波羅蜜滅有相處.

樂波羅蜜不住身心相處. 不見有無諸法相

處. 如寂寂脫. 乃至般若波羅蜜. 是色常住

法故. 如是應當觀十方佛. 時十方佛各申右

手. 摩行者頂. 作如是語. 善哉善哉善男子. 汝

讀誦大乘故. 十方諸佛說懺悔法. 菩薩所行

不斷結使. 不住使海. 觀心無心從顚倒想起.

如此相心從妄想起. 如空中風無依止處. 如

是法相不生不沒. 何者是罪. 何者是福. 我心

自空. 罪福無主. 一切法如是無住無壞. 如是

懺悔. 觀身無法不住法中. 諸法解脫滅諦寂

靜. 如是相者名大懺悔. 名大莊嚴懺悔. 名

無罪相懺悔. 名破壞心識. 行此懺悔者. 身心

淸淨不住法中. 猶如流水. 念念之中得見普

賢菩薩及十方佛. 次云. 作此懺悔. 得滅百萬

億劫阿僧祇生死重罪. 爾時行者若欲具足

菩薩戒者. 應當合掌在空閑處. 遍禮十方佛.

懺悔諸罪. 自說己過. 然後靜處向十方佛. 而

下	欄

作是言. 諸佛世尊常住在世. 我業障故. 雖信

方等. 見佛不了. 今歸依佛. 唯願釋迦牟尼正

遍知世尊. 爲我和上. 文殊師利具大悲者. 願

以智慧. 授我淸淨諸菩薩法. 彌勒菩薩勝大

慈行. 憐愍我故. 亦應聽我受菩薩法. 十方

諸佛現爲我證. 諸大菩薩各稱其名. 是勝大

士覆護衆生. 助護我等. 今受持方等經典. 乃

至捨命. 設墮地獄受無量苦. 終不毁謗諸佛

正法. 以是因緣功德力故. 今釋迦牟尼佛爲

我和上. 文殊師利爲我阿□梨. 當來彌勒願

授我法. 十方諸佛願證知我. 大德諸菩薩願

爲我伴. 我今依大乘經典甚深妙義. 歸依佛.

歸依法. 歸依僧. 如是三說歸依三寶已. 次

當自誓受六重法. 受六重法已. 次當勤修無

□林行. 發廣濟心. 受八重法. 立此誓已. 於空

閑處. 燒衆名香. 散華供養一切諸佛及諸菩

薩大乘方等. 而作是言. 我於今日發菩提心.

以此功德. 普度一切. 作是語已. 復更頂禮一

切諸佛及諸菩薩. 思方等義. 復刹利居士有

五懺悔法. 如前□說

勸發菩提心集卷上

勸發菩提心集卷中

□經沙門慧沼撰

一讚受戒門三顯過勸持戒門三明護戒

門四受意門五說受益門六正受門

七受戒得益門八受十善戒門九讚忍護

經數: 一八六二

經名: 勸發菩提心集卷中

頁數: 三八四

上	欄

戒門  十白衣五戒門  十一供養門  十二

供養見利門  十三障治門  十四勝劣門

十五善友門  十六雜行門  十七婦德門

一讚受戒門

智度論十三云. 若慈愍衆生故. 爲度衆生故.

亦知戒實相故. 心不倚著. 如此持戒. 將來令

人得至佛道. 如是名爲得無上佛道戒. 若人

心大善利. 當堅持戒如惜重寶. 如護身命. 何

以故. 譬如大地. 一切萬物有形之類. 皆依

地而住. 戒亦如是. 戒爲一切善法住處. 譬如

無足欲行. 無翅欲飛. 無船欲度. 是不可得. 若

不持戒欲得好果. 亦復如是. 若人棄捨此戒.

雖山居苦行食果服藥. 與禽獸無異. 人雖貧

窮. 而能持戒. 勝於富貴. 而破戒者華香木香

不能遠聞. 持戒之香周遍十方. 持戒之人具

足安樂. 名聲遠聞. 天人愛敬. 現世常得種

種快樂. 若欲天上人中富貴長壽. 取之不難.

持戒淸淨所願皆得. 復次持戒之人常得今

世人所敬養. 心樂不悔. 衣食無乏. 死得生天.

後得佛道. 持戒之人無事不得. 破戒之人一

切皆失. 譬如有人常供養天. 其人貧窮. 一心

供養. 滿十二歲心索富貴天愍此人. 自現其

身. (廣說如常也. )復次持戒之人人所樂施不惜財物.

不修世利而無所乏. 得1得生天上十方佛前.

入三乘道而得解脫. 唯種種邪見而持戒者.

後無所獲. 復次持戒之人. 雖無兵杖. 衆苦

不加. 持戒之財無能奪者. 持戒親親雖死不

離. 持戒莊嚴勝於七寶. 以是之故. 當護於戒

如護身命. 如愛重寶. 破戒之人受苦萬端. 如

中	欄

向貧人破甁失物. 以是之故. 應持淨戒

顯過門

復次持戒之人觀破戒人罪. 應自挽勵一心

持戒. 云何名爲破戒人罪. 破戒之人. 人所不

敬. 其家如塚. 人所不到. 破戒之人失諸功德.

譬如枯樹. 人不愛樂. 破戒之人如霜蓮華. 人

不喜見. 破戒之人惡心如惡羅刹. 破戒之人.

人不歸向. 譬如渴人不向枯井. 破戒之人心

常疑悔. 如犯罪人常畏罪至. 破戒之人如田

被雹. 不可依仰. 破戒之人譬如苦瓜. 雖形

似甘種. 而不可食. 如賊聚落. 不可依止. 如大

病人. 人不欲近. 譬如惡賊. 難可親近. 譬如火

坑. 行者避之. 如毒蛇不可觸. 如大海. 如破

船. 如吐食. 譬如惡馬在善馬中. 與善人異. 如

驢在牛群中. 破戒之人在精進衆中. 譬如□

人在健兒中. 破戒之人雖似比丘. 譬如死屍

在眠人中. 是故行者. 應當一心堅持禁戒

勸持門

智度論問云. 人能以力勝人. □國殺怨. 或田

獵皮肉. 所濟處大. 今不殺生. 得何利益. 答得

無所畏. 安樂無怖. 我以無害於彼故. 彼亦

無害於我. 以是故無怖無畏. 好殺之人設位

極人王. 亦不自安. 持戒之人單行獨遊無所

畏難. 復次好殺之人. 有命之屬皆不喜見. 若

不好殺. 一切衆生皆樂依附. 復次行者思惟.

我自惜命愛身. 彼亦如是. 與我何異. 以是之

故不應殺生. 若殺生者. 爲善人所呵. 怨家所

嫉. 負他命故. 常有怖畏. 爲彼所憎. 死時心

悔. 當墮惡道. 若出爲人. 常當短命. 假令後世

下	欄

無罪. 不爲善人所呵. 怨家所嫉. 尙自不應故

奪他命. 何以故. 善人之相所不應行. 何肉兩

世有罪弊惡果報. 復次殺生爲罪中之重. 何

以故. 人有死急. 不惜重寶. 但以言命爲先. 譬

如價客入海採寶. 垂出大海. 船破寶失而自

慶喜. 衆人怪言. 汝失財物. 裸形得脫. 云何喜

言幾失大寶. 答一切寶中人命第一. 人爲命

故心寶. 不爲財故心命. 以是故. 佛十不善

道等中殺最在初. 若人種種修諸福德. 而無

不殺生戒. 則無所益. 何以故. 雖在富貴處生

勢力豪强. 而無壽命. 誰受此樂故. 諸罪殺罪

重. 諸功德不殺勝. 又世間中惜命爲第一. 何

以知之. 一切世人甘受2形種種考掠. 以護壽

命. 又佛說有五大施者. 卽是五戒. 復次行慈

三昧. 其福無量. 水火不害. 刀杖不傷. 一切惡

毒所不能中. 以五大施故. 所得如是. 又復次

殺生有十種罪. 如佛語難提迦優婆塞. 殺生

有十罪. 何等爲十. 一者心常懷毒. 世世不

絶. 二衆生憎惡. 眼不喜見. 三常懷惡念. 思惟

惡事. 四衆生畏之如見蛇. 五睡時心怖. 覺

亦不安. 六常有惡夢. 七者命終之時狂怖惡

死. 八者種短命因. 九者身壞命終墮泥□中.

十者若出爲人. 常當短命. 問若不侵我殺心

可息. 若爲侵害是當云何. 答曰. 應量輕重. 若

人殺己先自思惟. 全戒利重. 全身利重. 破戒

爲失. 喪身爲失. 如是思惟已. 知持戒爲重全

身爲輕. 若苟[&FFFF]#全身. 身何所得. 是身名爲老

死藪. 必當壞敗. 若爲持戒失身. 其利甚重. 又

復思惟. 我前後失身. 世世無數但爲財利諸

經數: 一八六二

經名: 勸發菩提心集卷中

頁數: 三八五

上	欄

不善事. 今乃得爲持淨戒. 故不惜此身捨命

持戒. 勝於捨戒全身. 百千萬倍不可爲喩. 如

是定心. 應當捨身以護淨戒. 1全如一須陀洹

人生屠殺家. 年向成人. 應當修其家業. 而不

背殺. 父母與刀幷一口羊. 閉著屋中而語之

中. 若不殺羊. 不令汝出得見日月生言飮食.

兒自思惟言. 我若殺此一羊. 便當終爲此業.

豈以身故爲此大罪. 便以刀自殺. 父母開門

見. 羊在一面立. 兒已命終. 當自殺時卽生

天上. 若如此者. 是爲不惜壽命而護淨戒. 如

佛說. 不與取者有十罪. 何等爲十. 一者物生

當嗔. 二者重疑. 三者非時行不籌度. 四者朋

黨惡人. 遠離賢善. 五者破善相. 六者得罪於

官. 七者財物沒入. 八者種貧窮業. 九者死入

地獄. 十者若出爲人勤苦心財. 五家2苦共

有邪□者. 問曰. 若夫主不知不見不惱他有

何罪. 答曰. 夫妻之情異身同體. 奪所愛敬破

他本心. 是名爲賊. 又復惡名醜聲爲人所憎.

少樂多畏. 或畏刑戮. 又畏夫主傍人所知. 多

懷妄語. 聖人所呵. 又復思惟. 我婦他妻同爲

女人. 骨肉情態彼此無異. 而我何爲橫生惑

心隨逐邪意. 邪□之人破失今世後世之樂.

□己易處. 以自暇心. 若彼侵我妻. 我則忿□.

我若侵彼. 彼亦無異. 恕己自暇. 如佛所說. 邪

□之人後墮劍樹地獄. 衆苦備受. 得出爲人.

家道不穆. 常値□婦. 邪僻殘賊邪□爲患. 譬

如□蛇. 亦如大火. 不急避之. 禍害將至. 如佛

所說. 邪□有十罪. 一者常爲所□夫主欲遮

害之. 二者夫婦不穆. 常共□諍. 三者諸不善

中	欄

法日日增長. 於諸善法日日損減. 四者不守

護身. 妻子孤寡. 五者財産日耗. 六者有諸惡

事. 常爲人疑. 七者親屬知識所不喜愛. 八

者種怨家業. 九者身壞命終3死生地獄. 十者

若出爲女. 多人共夫. 若爲男子. 婦不貞潔. 妄

語之人先自□身. 然後□人. 以實爲虛. 以虛

爲實. 虛實顚倒. 不受善法. 譬如覆甁水不得

入. 妄語之人心無□愧. 閉塞天道涅槃之門.

觀知此罪故不應作. 復次觀知實語. 其利甚

廣. 實語之利自從己出. 甚爲易得. 是爲一切

出家人力. 如是功德若在家人共有此利. 善

人之相實語之人其心端直. 易得[&FFFF]#苦. 譬如

稠林曳木. 直者易出. 世人愚癡少智. 遭事苦

厄. 妄語心脫. 不知事發今世得罪. 不知後

世有大罪報. 復有人. 雖知妄語罪. □貪瞋□

愚癡多故而作妄語. 復有人. 雖不貪瞋. 而妄

證人罪. 心謂實爾. 死墮地獄. 肉貪嗔癡惡心

妄證. 如提婆達多弟子俱迦離. 常心舍利弗

目□連過失. 是時二人夏安居竟. 遊行諸國.

値天大雨. 到陶作家. 宿盛陶器舍. 此舍中先

有一女人. 在闇中宿. 二人不知. 此女人其

夜夢失不淨. 晨朝趣水□浴. 是時俱迦離偶

行見之. 俱迦離能相. 知人交會情狀. 而不知

夢與不夢. 是俱迦離顧語弟子. 此女昨夜與

人情通. 卽問女人. 汝出在何處. 答言. 我在陶

師屋寄宿. 又問. 共誰. 答二比丘. 是時二人從

屋中出. 俱迦離見已. 又以相驗之. 意謂. 二人

必爲不淨. 先懷嫉□. 旣見此事. 遍諸城邑聚

落告之. 次到祇洹唱此惡聲. 於是中間. 梵天

下	欄

王來欲見世尊. 佛入靜室寂然三昧. 諸比丘

衆亦有閉房三昧. 皆不可覺. 卽自思惟. 我故

來見佛. 佛入三昧. 且欲還去. 卽復念言. 佛從

定起亦將不久. 於是小住俱迦離房前. □戶

而言. 俱迦離俱迦離. 舍利目連淸淨. 汝莫

謗之而長夜受苦. 俱迦離問. 汝是何人. 答言.

我是梵王. 問言. 佛說汝得阿那含道. 何以故

來. 梵王心念而說偈言. 無量法欲量. 不應以

相取. 無量法欲量. 是野人覆沒. 說此偈已到

佛所. 具說其事. 佛言. 善哉善哉. 快說此偈.

爾時世尊復說此偈. 梵天王聽佛說已. 忽然

不現卽還天上. 爾時俱迦離到佛所. 頭面禮

佛足. □住一面. 佛告俱迦離. 舍利目連淸

淨人. 汝莫謗之而長夜受苦. 俱伽離白佛言.

我於佛語不敢不信. 但自目見. 了了定知. 二

人實行不淨. 佛如是三呵. 俱迦離亦不受. 卽

從座起去. 還其房中. 擧身生瘡如芥子. 漸大

如豆如棗如[&FFFF]#. 轉大如瓜. [&FFFF]#然爛壞如大火

燒. 叫呼[&FFFF]#哭. 其夜卽死. 入大蓮華地獄. 有一

梵天. 夜來白佛. 俱迦離已死. 復有一梵天言.

墮地獄. 其夜過已. 佛命僧集. 而告之言. 汝等

欲知俱迦離所墮地獄壽長短不. 諸比丘言.

願樂欲聞. 佛言. 六十斛胡麻. 有人過百歲

取一胡麻而去. 如是盡. 阿色陀地獄中壽故

未盡. 二十阿色陀地獄中壽爲一尼羅色陀

地獄中壽. 如是餘者皆二十數. 俱迦離墮是

摩訶波頭摩地獄中. 出其大舌. 其五百釘釘

之. 五百□耕之. 爾時世尊說此偈云. 4大士

之生斧在口中. 所以斬身. 由其惡言. 應呵而

經數: 一八六二

經名: 勸發菩提心集卷中

頁數: 三八六

上	欄

讚. 應讚而呵. 口集諸惡. 終不見樂. 心依邪

見. 破賢聖語. 如竹生實自毁其形. 受罪如是.

不應妄語. 佛說妄語有十罪. 何等爲十. 一口

氣臭. 二者善神遠之. 非人得便. 三者雖有

實語. 人不信受. 四者智人謀議常不參預. 五

者常被誹謗. 醜惡之聲周聞天下. 六者人所

不敬. 雖有敎○. 人不承用. 七者常多憂愁. 八

者種誹謗業. 九者死墮地獄. 十出得爲人. 常

被誹謗. 如是種種故不應妄語. 酒有三種. 謂

穀果菜. 各有多種. 但能令人心動放逸. 是名

爲酒. 一切不應飮. 是名不飮酒. 問曰. 酒能破

冷益身歡喜. 何以不飮. 答曰. 益身甚少. 所損

甚多. 是故不應飮. 如佛語難提迦優婆塞. 酒

有三十五失. 何者三十五失. 一者現在財物

空竭. 何以故. 人飮酒醉心無節限. 費用無

度故. 二者衆病之門. 三□訟之本. 四裸露無

恥. 五醜名惡聲人所不敬. 六覆沒智慧. 七應

所得物而不得. 已所得物而散失. 八伏匿之

事盡向人說. 九種種事業廢不成辦. 十醉爲

愁本. 何以故. 醉中多失. 醒已□愧憂愁. 十一

身力轉少. 十二身色壞. 十三不知敬父. 十四

不知敬母. 十五不知敬沙門. 十六不知敬婆

羅門. 十七不知敬伯叔及尊長. 何以故. 醉

沒□惚無所別故. 十八不敬佛. 十九不敬法.

二十不敬僧. 二十一朋黨惡人. 二十二疏遠

賢善. 二十三作破戒人. 二十四無□無愧. 二

十五不守六情. 二十六縱色放逸. 二十七人

所憎惡. 不喜見之. 二十八貴重親屬及諸知

識所共□棄. 二十九行不善法. 三十棄捨善

中	欄

法. 三十一明人智士所不信用. 何以故. 酒放

逸故. 三十二遠離涅槃. 三十三種愚癡因. 三

十四身壞命終墮惡道中. 三十五若得爲人.

所生之處常當狂□. 是三十五罪種種過失.

是故不應飮. 復次白衣處世. 當官理務. 家業

作使. 是故難持不惡口法等. 五戒有五種受.

名五種優婆塞. 一者一分行. 二者小分行. 三

者多分行. 四者滿分行. 五者斷□. 受一名

一分. 二三名少分. 受四名多分. 受五名滿分.

受五戒已師前更作自誓言. 我今自婦不復

行□. 是五戒. 然受八戒法如常儀. (准三歸亦一日一夜. )

問五戒八戒何者爲勝. 答有因緣故二戒皆

等. 但五戒終身持. 八戒一日持. 又五戒常持

時多而戒少. 一日戒時少戒多. 復次若無大

心. 雖復終身持戒. 不如有大心人一日戒也.

譬如軟夫爲將. 雖將終身. 智勇不足. 卒無

功名. 若英雄奮發禍亂立定. 一日之○功蓋

天下. 復次雖破戒墮罪. 罪畢得解脫. 如優□

羅華比丘尼本生經中說. 佛在世時. 1諸比丘

尼得六神通阿羅漢. 入貴人舍. 常讚出家法.

語諸貴人婦女云. □妹可出家. 諸貴婦女言 .

我等少壯容色盛美. 持戒爲難. 或當破戒. 比

丘尼言. 破戒便破. 但出家. 問言. 破戒當墮地

獄. 云何可破. 答言. 墮亦便墮. 諸貴婦女○之

言. 地獄受罪. 云何可墮. 比丘尼言. 我自憶念

本宿因緣. 作戱女. 作種種衣服. 而說應語. 或

時著比丘尼衣. 以爲戱○. 以是因緣故. 迦

葉佛時作比丘尼. 自恃貴姓端正. 心生□慢

而破禁戒. 破禁戒故. 墮地獄中受種種罪. 受

下	欄

罪畢竟値釋迦牟尼佛. 出家得六神通阿羅

漢道. 以是故知. 出家受戒. 雖復破戒. 以戒緣

故. 得羅漢道. 若但作惡. 無戒因緣. 不得道

也. 我以昔時世世墮地獄. 地獄出爲惡人. 惡

人死還墮地獄. 都無所得. 今以此證知. 出家

受戒. 雖破以是因緣可得道果. 又說. 因醉

出家. 佛便聽許. 醉已還俗. 餘問佛由. 佛言.

此婆羅門無量劫來無出家心. 今因醉故發

此微心. 故許出家. 爲當來因故

護戒門

引蘇陀摩王經中說. 不惜身命. 以全禁戒. 如

菩薩本身曾作大力毒龍. 若衆生在前身力

弱者. 眼視便死. 身力强者. 氣往而死. 是龍受

一日戒. 出家2出家心靜入林樹間思惟. 坐久

疲懈而睡時. 形狀如蛇. 身有文章. 七寶雜色.

獵者見之驚喜言曰. 以此希有難得之皮. 獻

上國王. 以爲服飾. 不亦宜乎. 便以杖按其頭.

以刀剝皮. 龍自念言. 我力如意. 傾覆此國

其如反掌. 此人小物. 豈能困我. 我今以持戒

故. 不計此身. 當從佛語. 於是自忍. 眠目不

視. [&FFFF]#氣不息. 憐愍此人. 爲持戒故. 一心受

剝. 不生悔意. 旣以失皮. 赤肉在地. 時日大

熱. 宛轉土中. 欲趣大水. 見諸小蟲來食其身.

爲持戒故. 不復敢動. 自思惟言. 今我此身以

施諸蟲. 爲佛道故. 今以肉施以充其身. 後成

佛時. 當以法施以益其心. 如是誓已. 身乾命

終. 卽生第二□利天上. 爾時毒龍釋迦牟尼

佛是. 是時獵師者提婆達多等六師是也. 諸

小蟲輩初轉法輪八萬諸天得道者是. 菩薩

經數: 一八六二

經名: 勸發菩提心集卷中

頁數: 三八七

上	欄

護戒. 不惜身命. 決定不悔. 其事如是

受意門

菩薩持戒. 爲佛道故. 作大誓願. 必度衆生. 不

心今世後世之樂. 不爲名聞稱譽法故. 亦不

自爲早心涅槃. 但爲衆生沒在長流. 恩愛所

欺愚惑所誤. 我當度之令到彼岸. 一心持戒

爲生善處. 生善處故見善人. 見善人故生智

慧. 生智慧故得行六度. 得行六度故得佛道.

如是持戒名爲尸羅波羅蜜. 又復持戒心樂

善淸淨. 不爲畏惡道. 亦不爲生天. 但心善淨.

以戒熏心. 令心樂善. 是爲尸羅波羅蜜

受益門

復次菩薩持戒能生六波羅蜜. 云何持戒能

生於檀. 檀有三種. 一者財施. 二者法施. 三無

畏施. 持戒自□不侵一切衆生財物. 是名財

施. 衆生見者慕其所行. 又爲說法令其開語.

又自思惟. 我當持戒與一切生作供養福田.

今諸衆生得無量福. 如是種種名法施. 一切

衆生皆畏於死. 持戒不害. 是則無畏施. 復次

菩薩自念. 我當持戒. 以此戒報. 爲諸衆生. 作

轉輪王. 或作閻色王. 若作天王. 令諸衆生滿

足於財. 無所乏短. 然後坐佛樹下. 降伏魔

王成無上道. 爲諸衆生說淸淨法. 令無量衆

生度老病死海. 是爲持戒因緣生檀波羅蜜.

餘准理說. 然戒喩老人. 忍喩於杖. 無杖則蹶.

忍爲戒杖. 扶人至道. 戒生勤者. 持戒之人

疲厭世苦老病死患. 心生精進. 必心自脫. 亦

以度人. 譬如野干在林樹間. 依隨師子及諸

虎狗. 心其殘肉. 以自存言. 有時空乏. 夜半踰

中	欄

城入人舍. 心肉不得. 屛處睡息不覺. 夜曉惶

怖無計. 走則慮不自[&FFFF]#. 住則懼畏死痛. 便自

定心. 詐死在地. 衆人來見. 有一人言. 我須野

干耳. 卽便截取. 野干自念. 截耳雖痛. 但令身

在. 次有一人言. 我須野干尾. 便復截去. 野干

復念. 截尾雖痛. 猶是小事. 次有一人言. 我須

野干牙. 野干心念. 取者轉多. □取我頭則

無言路. 卽從地起. 奮其智力. 絶踊間關逕得

自濟. 行者之心心脫苦難. 亦復如是. 若老至

時. 猶故自寬. 不能勤苦決斷精進. 病亦如是.

以有○期. 未能決計. 死欲至時. 自知無冀. 便

自勉勵. 果敢殷勤. 大修精進. 從死地中得至

涅槃. 說忍度中言. 利養創深特宜便忍. 如提

婆達多. 雖得出家. 佛及五百大阿羅漢不敎

修通. 阿難未得他心. 以敬兄故. 依佛所說. 敎

令修通. 得通現變. 心門徒等. 廣說思之

受正門

菩薩纓絡本業經云. 佛子受戒有三種. 一者

諸佛菩薩現在前. 受得眞實上品戒. 二者諸

佛菩薩滅度後. 千里內有先受戒菩薩者. 請

爲法師敎授我戒. 我先禮足. 應如是語. 請大

尊者爲師授我戒. 其弟子得正法戒. 是中品

戒. 三佛滅度後. 千里內無法師之時. 應在

諸佛形像前. 胡□合掌自誓受戒. 應如是言.

我某甲白十方佛及大地菩薩等. 我學一切

菩薩戒者. 是下品戒. 第二第三亦如是說. 佛

子是三種攝受三種受戒. 過去佛已說. 未來

佛當說. 現在佛今說. 過去諸菩薩已學. 未來

諸菩薩當學. 現在諸菩薩今學. 是諸佛正法

下	欄

戒. 若一切菩薩不入此正法戒門得無上道

果者. 無有是處. 將欲受戒. 先敎禮三寶云. 弟

子某甲等. 敬禮過去世盡過去際一切諸佛.

未來現在各准此(三說)禮法云. 弟子某甲等. 敬

禮過去世盡過去際十二分敎淸淨眞法. 未

來現在亦爾. 禮僧云. 弟子某甲等. 敬禮過去

世盡過去際三乘聖衆. 未來現在亦爾(□各三說)

次敎受四不壞信云. 弟子某甲等. 願從今時

盡未來際. 歸依佛. 歸依法. 歸依賢聖僧. 歸依

正法戒(三說)次敎懺悔十重惡業. 旣悔過已. 卽

與受十無盡戒云. 汝等善聽. 佛子從今身至

佛身盡未來際. 於其中間不得故殺生. 若有

犯者. 非菩薩行. 失四十二賢聖法. 不得犯. 能

持不(其受者答言能)二不得故盜. 三不得故□. 四不

得故妄語. 五不得沽酒. 六不得故說在家出

家菩薩罪過. 七不得故□. 八不得故嗔. 九

不得故自讚毁他. 十不得故謗三寶藏(皆准可說)

次云. 佛子受十無盡戒. 已其受者常過度四

魔. 越三界苦. 從生至死不失此戒. 常隨行人.

乃至成佛. 佛子若過去未來現在一切衆生

不受其菩薩戒者. 不名有情識者. 畜生無異.

不名爲人. 常離三寶海. 非菩薩等故. 菩薩

有受法而無捨法. 有犯不失. 盡未來際. 若有

人來欲受戒者. 菩薩法師先爲解說讀誦. 使

其人心開意解生樂著心. 然後爲受. 又復法

師能於一切國土中敎化一人. 出家受菩 薩

戒者. 是法師其福勝造八萬四千塔. 肉復二

三乃至百千. 福不可稱. 其師者夫師六親得

互爲師授. 其受戒者入諸佛界菩薩數中. 超

經數: 一八六二

經名: 勸發菩提心集卷中

頁數: 三八八

上	欄

過三劫生死之罪. 是故應受. 受有十分. 隨受

於一. 乃至具十. 又是菩薩十重. 八萬威儀戒

中十重有犯無悔. 得使重受戒. 八萬威儀戒

盡名輕有犯. 得使悔過. 對1手悔滅. 一切菩

薩凡聖戒盡心爲體. 是故心亦盡戒亦盡. 心

無盡故戒亦無盡. 六道衆生受得. 依文殊問

經世間戒品受十戒法云. 爾時文殊師利白

佛言. 世尊云何歸依. 佛告文殊師利. 歸依

者應如是言. 大德我某甲. 乃至菩提歸依佛.

乃至菩提歸依法. 乃至菩提歸依僧. 第二第

三亦如是說. 復言. 我某甲已歸依佛. 已歸依

法. 已歸依僧已. 如是三說. 次言. 大德我持菩

薩戒. 我某甲乃至菩提不殺衆生. 離殺生想.

乃至菩提不盜. 亦離盜想. 乃至菩提不非梵

行. 離非梵行想. 乃至菩提不妄語. 離妄語想.

乃至菩提不飮酒. 離飮酒想. 乃至菩提不著

香華. 亦不生想. 乃至菩提不歌舞作樂. 離

歌舞想. 乃至菩提不坐臥高大床. 離大床想.

乃至菩提不過中食. 離過中食想. 乃至菩提

不捉金銀生像. 離□金銀想. 乃至當具足六

波羅蜜大慈大悲. 佛說此祇夜. 發誓至菩提.

歸依於三寶. 受持十種戒. 亦誓至菩提. 六度

及四等. 皆當令具足. 如是修行者. 與大乘

相應. 將欲受戒. 應先發誓願. 菩薩受戒品云.

爾時文殊師利白佛言. 世尊若善男子善女

人. 受菩薩所受戒法. 當云何. 佛告文殊師利.

應於佛前至誠禮拜作如是言. 我某甲願諸

佛憶念. 我如諸佛世尊正遍知以佛智慧無

所著. 我當發菩提心. 爲利益一切衆生令得

中	欄

安樂. 發無上道心. 如過去未來現在諸佛菩

薩. 發無上菩提心. 於一切衆生. 如父母兄弟

妹□男子女人親友等. 爲彼解脫得出生死.

乃至令發三菩提心勤起精進. 隨諸衆生所

須財法一切施與. 以此財法攝受一切衆生.

漸漸隨宜爲解脫衆生出生死故. 乃至令安

住無上菩提. 我當起精進. 我當不放逸. 如

是再三. 是名菩薩摩訶薩初發菩提心. 若依

梵網經. 說十重戒與瓔珞經同. 然彼具說自

作敎他隨喜殺因殺緣殺業等. 廣略別爾. 淨

行優婆塞戒經受十無盡. 同瓔珞本業經. 又

受六波羅蜜戒. 禮拜歸依懺悔法. 盡同十無

盡. 然先勸勉經云. 佛放無量相光. 上過三頂.

下照地獄及黑闇處. 悉皆大明. 有緣來集. 佛

告大衆. 一心善聽. 欲心無上眞法菩提. 應

淨三業. 守護謹行. 百法□修. 十善化物. 慈悲

衆生. 如愛己子. 愍念闡提. 救苦地獄. 百法具

已. 願諸衆生受大安樂. 未能身分往救. □發

此願. 此願滿已. 進入法智. 修習種姓. 名眞菩

薩大優婆塞. 佛子有六大船. 能度大海. 運載

行人. 到七寶藏. 入法流水. 洗除垢濁. 身體淸

淨. 三業明朗. 除滅老病無明障蔽. 自得濟度.

更能度人. 是故佛子應受應持. 若有持者. 從

初發心乃至妙覺. 隨緣施化. 若有衆生感眞

法者. 現菩薩形而往度之. 若感應者. 現優

婆塞形而往度之(如觀音等)已下請受. 爾時東方

有世界名光淨. 有八千大梵天王. 其第一者

淨業爲名. 各有百千眷屬. 其一一方亦如此

數. 於此世界. 淨居天王名曰淨志. 亦與眷屬

下	欄

百千人. 俱各詣前佛. 爲佛作禮. □三□已□

住如立. 白佛言. 世尊我等今日居煩惱海住

生死河. 雖欲越渡. 無牢船[&FFFF]#. 沒命中流還來

此岸. 如是展轉永無出期. 世尊大慈拯救一

切. 願賜2六船過度險難. 我等度已. 亦敎一

切衆生令得出離. 於後惡世流布不絶. 次佛

敎立願云. 佛子當發大願. 願一切衆生普成

正覺. 若有一人隨苦惱者. 我當代之令彼得

樂. 至心頭面著地. 又願一切衆生普慈相向

如父如子. 身體淸淨如淨琉璃. 若有一人不

如此者. 我當代之. 又願衆生自識宿命. 智慧

具足明達三世. 若有一人不適意者. 我當代

之. 次敎懺悔. 懺悔訖歸依三寶. 次云. 佛子已

發大願. 懺悔復訖. 三寶歸已. 三業淸淨. 眞是

如來法身之子 . 一切衆生法□之主. 至心頭

面著地. 攝持身心. 隨語稱字 . 次正說相云. 佛

子從今身至佛身. 於其中間常行檀波羅蜜.

悉令具足. 不得懈怠有所犯. 若犯非菩薩. 能

持不(敎答)能持(准前. 隨從稱名. 應云某甲能持. )尸羅波羅蜜. 群

提波羅蜜. 毘梨耶波羅蜜. 禪波羅蜜. 般若波

羅蜜(准檀說之. )次說云. 佛子此六波羅蜜戒常當

護持. 勤行修習勿令懈怠若退失. 四十二賢

聖法. 堅固其心. 不得故犯. 能持不(敎答能持)若准

第十. 具有受法持衣結界安居自恣等. 廣如

彼辨. 然約出家優婆塞法. 還有沙彌大戒等.

第三卷云. 若優婆塞持戒已. 謹愼上重. 上重

者何. 第一癡□. 第二殺菩提心人. 第三偸三

寶物. 第四不孝父母. 第五慢師. 第六殺人. 第

七嗔嫉. 第八□貧若犯如此波羅夷罪. 具足

經數: 一八六二

經名: 勸發菩提心集卷中

頁數: 三八九

上	欄

一大劫入大地獄. 劫盡更生. 如是展轉至無

數劫. 謗毁三寶亦復如是

受戒得益門

優婆塞戒經云. 往昔有一菩薩大優婆塞. 受

持五戒. 威儀具足. 將諸徒衆. 遊行國邑. 到諸

離城上. 息林下. 見一雌鳥將二□子林上鳴

叫聲甚悲感. 此優婆塞名曰淨髮. 顧觀鳥鳴.

目卽落淚. 顧語徒衆. 今此鳥者是我因時眷

屬. 我本修行出家受戒. 有其二子. 年始三四.

我妻爾時愛色著我. 顧語兒言. 捉汝父衣. 生

死莫放. 慈鳥養子乳哺三年. 父今何忽捨我

而去. 緣此之故墮烏鳥中. 以慈戒力卽便喚

言. 來至我所. 母及二子鳴叫[&FFFF]#□不能自止.

絶而復蘇. 一別已來十六萬歲. 我本敬愛非

是惡心. 何期一旦受此罪報. 作是言已. 飛

來懷愁. 悲感懊惱. 今日一別永無見期. 我於

此身. 何時脫捨淨髮. 爾時知其悔心善根已

至. 爲說六度十善因緣. 復爲懺悔除所障罪

咎. 卽授齋法五分法身解脫分戒. 旣受戒已.

1頭禮致敬. 辭別如去. 母子思量經七日夜.

俱時命終. 生南天竺大婆羅門家. 還爲眷屬.

戒力因緣自然具足聰明叡智. 三業淸淨得

不退心. 當知此戒一受不失乃至畜生. 此名

優婆塞戒不可思議. 又復往昔有一婦人. 隱

避其夫. 獨食無度. 以偸食故墮餓狗中. 貧

賊家生. 薄福德故. 形容醜陋. 身體疥癩. □哭

之力反耳. [&FFFF]#吠災怪數作. 人所憎嫉. 門打推

擲. 腰脊□戾. 蹄脚蹇跛. 但言唱殺. 無與食

者. 五百世中三頓飽食. 第一飽者. 値二醉人

中	欄

俱時嘔吐. 及他未往. 絶走食之. 未得去頃. 大

狗來□. 死如復言. 屋□呻[&FFFF]#不能得出. 其主

嗔□. 設計欲殺. 心畏死故. 自力私去. 平復差

已. 飢餓甚困. 値過押酒. 偸食其糟. 食飽訖

已. 不敢近屋. 恐畏醉後或能打殺. 卽移在

無人行處. 恣意熟眠. 三日醒已. 飢虛甚困. 顧

2□食飮. 無可得者. 徘徊之頃. 主人女郎擔

米一斗. 盛著□中. 蓋口而去. 看人去已. 以鼻

推之. 就中食米. 食米訖竟. 拔頭不得. 畏人來

見. 盡力東西去不得脫. 在中無聲住. 須臾之

頃. 便至終於死此. 還狗身傾. 有菩薩名曰

無言. 卽與說法五分戒. 因敎令修持. 捨此身

已生長生王家. 聰明智慧得不退菩提. 優婆

塞戒乃有如是不思議力. 善男子汝等修道

忍辱爲先. 何以故. 昔有一人名曰高王. 出家

受戒. 輕賤其師. 常懷慢心. 於諸同道亦復如

是. □諍嗔忿口縱四過. 命終之後墮大地獄.

以經七佛猶不得出. □盡賢劫始可[&FFFF]#難. 餘

報劫數說不可盡. 是故修道先當忍辱. 又有

一人作大國王. 名曰3Ｃ盧伽. 爲大臻王之所

討殄. 王有一子名曰信住. 其父滅已. 藏身隱

伏. 年旣長大. 貧無資産. 被遣事王. 王時遊

觀. 身力疲極. 失其衆侶. 共王二人到一水

邊. 共王入洗. 王時比沒. 信住接出. 手捉王

髮擬之深淵. 信住語王. 我是大臻子. 王殺我

父. 是我大怨. 蓋聞父□不同天如蓋. 兄□不

同國而行. 我乘Ｃ危事不可忍. 王當就死. 其

王報言. 百死無恨. 信住答言. 我不殺王. 使王

知耳. 夫報怨者. 譬如車輪無有已. 不報和順

下	欄

怨乃得止. 卽便扶王上馬共還國. 旣還國已.

召集諸臣問曰. 今得大臻王子. 爲賞爲斬. 諸

臣皆言. 亡國之子不可賞也. 宜當殺之. 王卽

具論前事. 以女妻之. 還其本國. 王自歸國

如治. 善男子菩薩之心廣如山海. 其中容處

無量善惡. 又□猶忍. 肉餘嗔忿. 現前中華報

受樂. 後生天中乃至大果. 故持戒者忍力爲

大

受十善戒門

初起思惟. 應修十善. 十地經云. 菩薩作是思

惟. 一切衆生墮諸惡道. 皆由不離十不善業

道集因緣故. 是故我當先住善法. 亦令他人

住於善法. 何以故. 若人自不行善不具善行.

爲他說法令住善者. 無有是處. 次思惟十不

善果云. 是菩薩復作是思惟. 此十不善業道.

上者地獄因緣. 中者畜生因緣. 下者餓鬼因

緣. 於中殺生之罪能令衆生墮於地獄畜生

餓鬼. 若生人中. 得二種果報. 一者短命. 二者

多病. 劫盜之罪亦令衆生墮於地獄畜生餓

鬼. 若生人中. 得二種果報. 一者貧窮. 二者共

財不得自在(餘八三惡道文同. )邪□之罪. 若生人中. 得

二種果報. 一者婦不貞良. 二者二妻相諍不

隨己心. 妄語之罪. 若生人中. 得二種果報. 一

者多被誹謗. 二者□爲多人所□. 兩舌之罪.

若生人中. 得二種果報. 一者得破壞眷屬. 二

者得弊惡眷屬. 惡口之罪. 若生人中. 得二

種果報. 一者常聞惡聲. 二者所有言說□有

諍訟. 綺語之罪. 若生人中. 得二種果報. 一者

所說正語人不信受. 二者所有言說不能辨

經數: 一八六二

經名: 勸發菩提心集卷中

頁數: 三九○

上	欄

了. 貪欲之罪. 若生人中. 得二種果報. 一者貪

財無有厭足. 二者多心□不從意. 嗔□之罪.

若生人中. 得二種果報. 一者常爲他人心其

長短. 二者常爲他人所惱害. 邪見之罪. 若

生人中. 得二種果報. 一者常生邪見家. 二者

心□諂曲. 旣知惡果. 次思遠離云. 我當遠離

十不善業道. 樂行善法. 作利益衆生故. 當住

十善業道. 亦令他人住於十善業道. 以自住

善法遠離彼障修行對治. 亦令衆生住善法

故(次思十善所有利益. 廣如十地仁王彌勒問論等說. )旣欲令衆生修行十

善住十善法故. 依增上悲. 應於八種衆生生

八種心. 一者於惡行衆生. 欲令住善行. 故生

安穩心. 二於苦衆生. 令樂具不盡. 故生樂心.

三於怨憎衆生. 不念加報. 故生慈心. 四於貧

窮衆生. 欲令遠離彼苦. 故生悲心. 五於樂

衆生. 欲令不放逸. 故生憐愍心. 六於外道衆

生. 欲令現信佛法. 故生利益心. 七於因行衆

生. 欲令不退轉. 故生守護心. 八於一切攝菩

提願衆生. 願如己身. 是諸衆生卽是我身. 故

生我心. 復作此念. 是諸衆生墮於邪見. 惡意

惡心行惡道稠林. 我應令彼衆生行眞實道.

住正見道如實法中. 又念. 是諸衆生共相破

壞. 分別彼我. 常共□諍. 日夜嗔恨熾然不息.

我應令彼衆生住於無上大道之中. 又念. 是

諸衆生心無厭足. 常心他財. 邪命自言. 我應

令彼住於淸淨身口意業正命法中. 又作是

念. 是諸衆生因隨貪欲嗔□愚癡. 常爲種種

煩惱熾火之所燒然. 不能志心出惡方便. 我

應令彼滅除一切煩惱大火. 安置淸淨無畏

中	欄

之處. 又作是念. 是諸衆生爲於生死. 此大

瀑水波浪所沒. 隨順欲流有流見流無明流.

隨順世間漂流. 沒大愛河. 在大□流. 不能正

觀. 常有欲覺□覺惱覺. 惡行廣故. 愛見水

中羅刹所執. 順入欲林. 深愛著故. 我慢陸地

之所□枯. 無能救者. 六入聚落不能動發. 自

離善行. 無正度者. 我應於彼生大悲心. 以善

根力而拔濟之. 令得無畏不染寂靜離諸恐

怖. 住於一切智慧寶洲. 又作是念. 是諸衆生

閉在世間牢獄之處. 衆多患苦多惱妄想. 愛

憎繫縛. 憂悲共行. 愛□所繫. 入於三界無明

稠林. 我應令彼遠離一切三界牢獄所愛著

處. 令依離相無□涅槃. 發是念已. 次爲受

戒法. 如常儀. 又彌勒問經云. 菩薩修行十善

業道. 有五希奇. 何等爲五. 一者起勇猛心. 二

者精進. 三者堅固. 四者智慧. 五者果(如名起. )又

諸菩薩以願堅固故. 依大慈悲. 起利益衆生

行. 於諸世間. 心不疲倦. 何者名爲菩薩堅固

之願. 答曰. 有五種法. 名爲菩薩堅固之願. 一

者聲聞乘不能動轉. 二者□支佛乘不能動

轉. 三者諸外道論不能動轉. 四者一切諸魔

不能動轉. 五者不以無因無緣自然動轉. 復

有五法. 知菩薩有大慈悲心. 一者爲與衆生

安穩樂故. 不惜一切資生之物. 二者不惜自

身. 三者不護惜命. 四者修一切行不待多時.

五者怨親等悲. 是故菩薩於諸世間心不疲

倦. 旣爲衆生發菩提心. 受此菩薩十善者. 亦

應修行堅固等心

讚忍護戒門

下	欄

優婆塞戒經第四云. 善男子若優婆塞受持

戒已. 忍辱爲先. 嗔來喜報觸惱不變. 此是菩

薩持戒之體. 菩薩施他. 從怨爲始. 善男子昔

有國王號長生. 正法治國. 不枉人民. 天下太

平國土安靜. □國王摩盧羅那貪其國土. 興

兵伐之. 殺長生王. 止其宮闕. 長生王唯有

一子. 始能語言未有所識. 長生王臨終之時.

○語左右. 我子摩納若全身命. 莫報國雙. 眞

是我子欲止怨者. 不生報想. 怨乃得止. 若報

怨者. 如車輪轉. 無有已. 摩納年至十二. 改名

易姓名爲無字. 被遣事王. 無字年雖幼少. 才

智知過人. 形貌端正. 顔色殊特. 禮節俯仰. 事之

可觀. 王甚愛敬. □在室內. 經歷三年. 其年十

五. 王於爾時夫妻二人通有無字. 更無餘人.

王於屋中失瓔珞珠衣一具. 王卽推□. 衣無

所出. 王自思惟. 更無餘人. 雖有無字. 偸我珠

衣. 卽收無字. 如治問之. 偸我珠衣. 去速持出

來. 無字答王. 是我偸珠. 當知今日珠不可

得. 王卽問言. 汝偸我. 云何如言珠不可得. 無

字答. 本非我意. 太子遣偸珠. 在太子邊. 云何

可得. 王卽問言. 若太子偸. 更復共誰. 無字答

言. 王所愛臣. 復共價客主. 又共□女. 王於爾

時依引收之. 問太子言. 如何偸珠. 太子答王.

我不偸珠. 王問無字. 太子不偸. 無字白王. 太

子偸珠. 今言不偸. 得[&FFFF]#偸珠. 無字亦不偸

珠. 王禁太子著在非所. 次問大臣. 無字引汝

偸珠. 速出珠來. 大臣答王. 實不偸珠. 王問無

字. 臣不偸珠. 云何引之. 無字白王. 口言不

偸. 得作不偸. 無字亦不偸珠. 次問商人乃至